C 70/26
HU
Az Európai Unió Hivatalos Lapja
2023.2.27.
A betakarítástól számított 48 órán belül értékesítésre nem továbbküldött terméket a hűtve tartósítás technikájával, vagy más, a gyümölcs anyagcsere-folyamatainak lassítására alkalmas módszerrel kezelni kell. 3.6.
A bejegyzett elnevezést viselő termék címkézésére vonatkozó egyedi szabályok A friss fogyasztásra szánt „Ciliegia di Marostica” OFJ terméket erre a célra szolgáló, legfeljebb 10 kg űrtartalmú tárolóedényekbe kell csomagolni.
Az élelmiszerekkel való érintkezésre alkalmas csomagolóanyagokat kell használni.
Minden egyes csomag tartalma homogén, és kizárólag azonos fajtájú és minőségű cseresznyét tartalmazhat.
Az egyes csomagokban elhelyezett termék mérete és színe, száma vagy súlya vonatkozásában 10 %-os eltérés megengedett.
A csomagokon kötelező feltüntetni az uniós szimbólumot.
Minden egyes csomag külső részén fel kell tüntetni a földrajzi jelzés logóját, az alábbiak szerint:
4.
A földrajzi terület tömör meghatározása A „Ciliegia di Marostica” előállítási területe 8 település közigazgatási területét foglalja magában Vicenza megyében: Marostica, Salcedo, Fara Vicentino, Breganze, Colceresa, Pianezze, Bassano és Schiavon.
5.
Kapcsolat a földrajzi területtel A „Ciliegia di Marostica” előállítási területét már régóta cseresznyetermő vidékként tartják számon, és az itt szedett cseresznye minőségéről több szerző is elismerően írt.
A szóban forgó terület egy dombvidék északi részén húzódik, nagyjából 100 és 400 méter közötti magasságban; déli részét túlnyomórészt a tengerszint felett 90-100 méteres magasságban elterülő fennsíkok alkotják.
A cseresznye művelésére használt terület jelentős részén a talaj harmadkori bazaltkőből áll, különösen termékeny, nitrogénben szegény, és káliumban gazdag.
A talaj eredete, lejtős fekvése, valamint a terület déli tájolása meggátolja a nedvesség felgyülemlését, és kedvező a magas cukortartalom kialakulása szempontjából.
A terület éghajlata mérsékelt és szeles, szinte soha nem ködös, észak felől pedig az Alpok és a Dolomitok hegyvonulatai fogják körül.
A cseresznye szív alakú, nagy méretű, színe a tűzpirostól a sötétvörösig terjed; gyümölcshúsa közepes lédús, íze nagyon kellemes, édes.
A „Ciliegia di Marostica” cseresznyének az előállítási területtel való kapcsolatát a gyümölcs nagy múltra visszatekintő hírneve adja, amely az 1400-as évektől napjainkig fennmaradt.
A történelmi dokumentumokban már a római kortól kezdődően, de a későbbi korokból származó írásokban is találunk utalást a Marostica dombvidéken folytatott cseresznyetermesztésre.
A „Ciliegia di Marostica” hírneve a régmúltra nyúlik vissza; egy 1454-ben, élő figurák közreműködésével, két lovag által játszott különleges, történelmi „sakkjátszmához” kötődik, amelynek tétje „Marostica földje és nemesi kastélya” kormányzójának és várurának, Taddeo Parisio leányának keze volt.
A sakkjátszma nyertese a kormányzó leányával, vesztese pedig a kormányzó húgával léphetett frigyre.
Taddeo Parisio elrendelte, hogy az örömteli esemény emlékére ültessék be a területet cseresznyefákkal.
A minden évben május végén, az előállítási területen megrendezésre kerülő „Mostra regionale delle ciliegie” alkalmával megemlékeznek az eseményről, és megválasztják azt a két lányt, akik a két menyasszonyt alakítják a történelmi eseményről szóló előadás idején.